title: 71/317/EEZ: Direktiva Vijeća od 26. srpnja 1971. o usklađivanju zakonodavstava država članica u odnosu na pravokutne utege od 5 kg do 50 kg srednje točnosti i valjkaste utege od 1 kg do 10 kg srednje točnosti

text:
               13/Sv. 028

               HR

               Službeni list Europske unije

               3

         31971L0317

               L 202/14

               SLUŽBENI LIST EUROPSKE UNIJE

               26.07.1971.

      DIREKTIVA VIJEĆA

   od 26. srpnja 1971.
   o usklađivanju zakonodavstava država članica u odnosu na pravokutne utege od 5 kg do 50 kg srednje točnosti i valjkaste utege od 1 kg do 10 kg srednje točnosti
   (71/317/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 100.,
   uzimajući u obzir prijedlog Komisije,
   uzimajući u obzir mišljenje Skupštine (1),
   uzimajući u obzir mišljenje Europskoga gospodarskog i socijalnog odbora (2),
   budući da konstrukcija i metode kontrole pravokutnih i valjkastih utega srednje točnosti podliježu u državama članicama obvezujućim odredbama koje se razlikuju od jedne do druge države članice i stoga ometaju trgovinu tim utezima; budući da je stoga nužno uskladiti te odredbe;
   budući da su Direktivom Vijeća od 26. srpnja 1971. (3) o usklađivanju zakonodavstava država članica u odnosu na zajedničke odredbe za mjerne instrumente i za metode mjerne kontrole utvrđeni EEZ tipno odobrenje i postupci EEZ prve ovjere; budući da u skladu s tom Direktivom treba utvrditi tehničke zahtjeve za konstrukciju pravokutnih i valjkastih utega srednje točnosti,
   DONIJELO JE OVU DIREKTIVU:
   Članak 1.
   Ova se Direktiva primjenjuje na utege srednje točnosti sa sljedećim nazivnim vrijednostima:

               —

               pravokutne utege od 5, 10, 20 i 50 kg,

               —

               valjkaste utege od 1, 2, 5, 10, 20, 50, 100, 200 i 500 g te 1, 2, 5 i 10 kg.

         Članak 2.
   Utezi koji mogu nositi EEZ oznake i znakove opisani su i prikazani u prilozima I. do IV. Oni ne podliježu EEZ tipnom odobrenju, ali se moraju podnositi na EEZ prvu ovjeru.
   Članak 3.
   Nijedna država članica ne smije odbiti, zabraniti ili ograničiti stavljanje na tržište ili u uporabu pravokutnih i valjkastih utega srednje točnosti koji nose oznaku EEZ prve ovjere.
   Članak 4.
   1.   Države članice donose potrebne zakone i druge propise potrebne za usklađivanje s ovom Direktivom u roku od osamnaest mjeseci od njezina priopćenja i o tome odmah obavješćuju Komisiju.
   2.   Države članice osiguravaju da Komisija bude obaviještena o tekstovima glavnih odredaba nacionalnoga prava koje donesu u području na koje se odnosi ova Direktiva.
   Članak 5.
   Ova je Direktiva upućena državama članicama.

      Sastavljeno u Bruxellesu 26. srpnja 1971.

            Za Vijeće

            Predsjednik

         A. MORO

      (1)  SL 63, 3.4.1967., str. 982./67.

      (2)  SL 30, 22.2.1967., str. 480./67.

      (3)  SL L 202, 6.9.1971., str. 1.
   PRILOG I.
   PRAVOKUTNI UTEZI
   1.   Oblik, sastavni materijal i metoda izrade

   1.1.   Paralelopipedni oblik s krutom ručicom za držanje koja ne strši.
   Upotrijebljeni materijal:
   1.2.1.   Tijelo utega: sivo lijevano željezo.

               Tip 1.

               :

               ručica od bešavne čelične cijevi normiranoga promjera

               Tip 2.

               :

               ručica od lijevanog željeza kao cjelovit dio tijela utega.

         2.   Šupljina za ugađanje

      Tip 1.

   2.1.   Unutarnja šupljina koju čini unutrašnjost ručice za držanje u obliku cijevi.
   2.2.   Ta se šupljina zatvara čepom s navojem od vučene mjedi ili mjedenim čepom u obliku glatkoga diska. Čep s navojem ima urez za izvijač, a glatki disk ima središnji otvor za podizanje.
   2.3.   Čep se plombira olovnom pločicom umetnutom u unutrašnjost kružnoga žlijeba ili u navoj cijevi.

      Tip 2.

   2.4.   Unutarnja šupljina koja je izlivena u jednome od uspravnih dijelova utega i otvara se s gornje površine toga dijela.
   2.5.   Šupljina se zatvara malom pločom od mekoga čelika.
   2.6.   Ploča se plombira olovnom pločicom umetnutom u udubljenje, kako je prikazano u Prilogu II.
   3.   Ugađanje

   3.1.   Nakon ugađanja novog utega pomoću olovne sačme, dvije trećine ukupnog obujma šupljine ostaju prazne.
   4.   Stavljanje oznake EEZ prve ovjere

   4.1.   Konačna oznaka EEZ ovjere otiskuje se na olovnu plombu šupljine za ugađanje.
   5.   Oznake i znakovi raspoznavanja

   5.1.   Oznake za nazivnu vrijednost utega i identifikacijska oznaka proizvođača nalaze se utisnute ili u reljefu na gornjoj površini središnjega dijela utega.
   5.2.   Nazivna vrijednost utega navodi se u obliku: 5 kg, 10 kg, 20 kg, 50 kg.
   6.   Dimenzije i dopuštena odstupanja

   6.1.   Dimenzije koje moraju zadovoljavati različiti utezi utvrđene su u Prilogu II. (dimenzije u milimetrima).
   6.2.   Dopuštena odstupanja koja se primjenjuju za različite dimenzije uobičajena su proizvodna dopuštena odstupanja.
   7.   Najveće dopuštene pogreške

               Nazivna vrijednost

               Najveće dopuštene pogreške u miligramima pri prvoj ovjeri

               5 kg

               +

               800

               -

               0

               10 kg

               +

               1 600

               -

               0

               20 kg

               +

               3 200

               -

               0

               50 kg

               +

               8 000

               -

               0

         8.   Površinska obrada

   8.1.   Ako je potrebno, utezi se zaštićuju od korozije prikladnim premazom otpornim na habanje i udar.
   PRILOG II.

   PRILOG III.
   VALJKASTI UTEZI
   1.   Oblik, sastavni materijal i metoda izrade

   1.1.   Valjkasti oblik s plosnatom ručkom za držanje.
   1.2.   Upotrijebljeni materijal: svaki materijal gustoće od 7 g/cm3 do 9,5 g/cm3 čija je tvrdoća barem jednaka tvrdoći lijevane mjedi, a nije manje otporan na koroziju niti lomljiviji od sivoga lijevanog željeza, i čija je površina usporediva s površinom sivoga željeznog lijeva koji je pažljivo izliven u kalupu od finoga pijeska.
   Sivo lijevano željezo ne smije se upotrebljavati za utege nazivne vrijednosti manje od 100 g.
   1.3.   Metoda izrade treba odgovarati odabranomu materijalu.
   2.   Šupljina za ugađanje

   2.1.   Unutarnja valjkasta šupljina s većim promjerom na gornjemu dijelu šupljine.
   2.2.   Ta se šupljina zatvara čepom od vučene mjedi s navojem ili mjedenim čepom u obliku glatkoga diska. Čep s navojem ima urez za izvijač, a glatki disk ima središnji otvor za podizanje.
   2.3.   Čep se plombira olovnom kapom umetnutom u kružni žlijeb izrezan u širemu dijelu šupljine.
   2.4.   Utezi od 1, 2, 5 i 10 g nemaju šupljinu za ugađanje.
   2.5.   Šupljina za ugađanje po izboru je za utege od 20 i 50 g.
   3.   Ugađanje

   3.1.   Nakon ugađanja novog utega pomoću olovne sačme, dvije trećine ukupnog obujma šupljine ostaju prazne.
   4.   Stavljanje oznake EEZ prve ovjere

   4.1.   Konačna oznaka EEZ ovjere otiskuje se na olovnu plombu šupljine za ugađanje.
   4.2.   Utezi bez šupljine za ugađanje pečate se na svojoj osnovici.
   5.   Oznake i znakovi raspoznavanja

   5.1.   Oznake za nazivnu vrijednost utega i identifikacijska oznaka proizvođača nalaze se utisnute ili u obliku reljefa na gornjoj površini glave utega.
   5.2.   Nazivna vrijednost za utege od 500 g do 10 kg može se označiti na tijelu utega.
   5.3.   Nazivna vrijednost utega označuje se u obliku: 1 g, 2 g, 5 g, 10 g, 20 g, 50 g, 100 g, 200 g, 500 g, 1 kg, 2 kg, 5 kg, 10 kg.
   6.   Dimenzije i njihova dopuštena odstupanja

   6.1.   Dimenzije koje moraju zadovoljavati različiti utezi utvrđene su u Prilogu IV. (dimenzije u milimetrima).
   6.2.   Dopuštena odstupanja koja se primjenjuju za različite dimenzije uobičajena su proizvodna dopuštena odstupanja.
   7.   Najveće dopuštene pogreške

               Nazivna vrijednost

               Najveće dopuštene pogreške u miligramima pri prvoj ovjeri

               1 g

               +

               5

               –

               0

               2 g

               +

               5

               –

               0

               5 g

               +

               10

               –

               0

               10 g

               +

               20

               –

               0

               20 g

               +

               20

               –

               0

               50 g

               +

               30

               –

               0

               100 g

               +

               30

               –

               0

               200 g

               +

               50

               –

               0

               500 g

               +

               100

               –

               0

               1 kg

               +

               200

               –

               0

               2 kg

               +

               400

               –

               0

               5 kg

               +

               800

               –

               0

               10 kg

               +

               1 600

               –

               0

         8.   Površinska obrada

   8.1.   Ako je potrebno, utezi se zaštićuju od korozije prikladnim premazom otpornim na habanje i udar; oni mogu biti polirani.
   PRILOG IV.
   VALJKASTI UTEZI


title: 86/217/EEZ: Direktiva Vijeća od 26. svibnja 1986. o usklađivanju zakonodavstava država članica u odnosu na tlakomjere za gume za motorna vozila

text:
               13/Sv. 56

               HR

               Službeni list Europske unije

               16

         31986L0217

               L 152/48

               SLUŽBENI LIST EUROPSKE UNIJE

         DIREKTIVA VIJEĆA
   od 26. svibnja 1986.
   o usklađivanju zakonodavstava država članica u odnosu na tlakomjere za gume za motorna vozila
   (86/217/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 100.,
   uzimajući u obzir prijedlog Komisije (1),
   uzimajući u obzir mišljenje Skupštine (2),
   uzimajući u obzir mišljenje Gospodarskog i socijalnog odbora (3),
   budući da u nekoliko država članica izrada i metode nadzora tlakomjera namijenjenih za mjerenje tlaka napuhavanja guma motornih vozila podliježu obveznim odredbama koje se razlikuju od jedne države članice do druge i stoga ometaju trgovinu takvim instrumentima; budući da je stoga nužno uskladiti navedene odredbe;
   budući da su Direktivom Vijeća 71/316/EEZ od 26. srpnja 1971. o usklađivanju zakonodavstava država članica u odnosu na zajedničke odredbe za mjerne instrumente i za metode mjeriteljskog nadzora (4), kako je zadnje izmijenjena Direktivom 83/575/EEZ (5), utvrđeni postupci za EEZ tipno odobrenje i prvu ovjeru; budući da je sukladno toj Direktivi potrebno utvrditi tehničke specifikacije za proizvodnju i rad s kojima tlakomjeri za gume za motorna vozila moraju biti usklađeni kako bi se mogli slobodno uvoziti, stavljati na tržište i upotrebljavati nakon što su bili podvrgnuti nadzoru i nakon što su na njih pričvršćeni propisani znakovi i oznake,
   DONIJELO JE OVU DIREKTIVU:
   Članak 1.
   Ova se Direktiva primjenjuje na tlakomjere namijenjene za mjerenje tlaka napuhavanja guma motornih vozila kako je utvrđeno u odjeljku 1. Priloga.
   Članak 2.
   Oprema za napuhavanje guma koja ispunjava uvjete za EEZ oznake i znakove opisana je u Prilogu. Ona podliježe EEZ tipnom odobrenju i EEZ prvoj ovjeri u skladu s uvjetima utvrđenima u Prilogu.
   Članak 3.
   Nijedna država članice ne smije odbiti, zabraniti ili ograničiti stavljanje na tržište i početak uporabe opreme za napuhavanje guma zbog razloga koji se odnose na njezine mjeriteljske kvalitete ako nosi znak EEZ tipnog odobrenja i oznaku EEZ prve ovjere.
   Članak 4.
   Države članice donose zakone i druge propise potrebne za usklađivanje s ovom Direktivom u roku od 18 mjeseci od njezina priopćenja (6).
   Članak 5.
   Ova je Direktiva upućena državama članicama.

      Sastavljeno u Bruxellesu 26. svibnja 1986.

            Za Vijeće

            Predsjednik

         G. BRAKS

      (1)  SL C 356, 31.12.1980., str. 17.

      (2)  SL C 287, 9.11.1981., str. 135.

      (3)  SL C 189, 30.7.1981., str. 10.

      (4)  SL L 202, 6.9.1971., str. 1.

      (5)  SL L 332, 28.11.1983., str. 43.

      (6)  Ova je Direktiva priopćena državama članicama 30. svibnja 1986.

      PRILOG
      1.   Područje primjene

      Za potrebe ovog Priloga „tlakomjeri za gume” su instrumenti koji nisu opremljeni uređajima s prednamještanjem, koji se upotrebljavaju u nepokretnoj ili pokretnoj opremi za napuhavanje guma motornih vozila i u kojima mehanički mjerni sustav prenosi elastičnu deformaciju senzorskog elementa na pokazni uređaj.
      Oni pokazuju razliku tlaka (Pe) između zraka u gumi i atmosfere.
      Oni također uključuju sve one dijelove između gume i senzorskog elementa.
      2.   Mjeriteljski zahtjevi

      2.1.   Najveće dopuštene pogreške

      Najveće dopuštene pozitivne ili negativne pogreške navedene u tablici u nastavku definirane su kao apsolutne vrijednosti u skladu s izmjerenim tlakom:

                  Izmjereni tlak

                  Najveće dopuštene pogreške

                  do 4 bara

                  0,08 bara

                  od 4 bara do 10 bara

                  0,16 bara

                  više od 10 bara

                  0,25 bara

            Najveće dopuštene pogreške ne smiju se prekoračiti u području od 15 do 25 °C. Taj se raspon dalje u tekstu naziva „referentno temperaturno područje”.
      2.2.   Promjene zbog temperature

      Promjene u očitanju tlakomjera pri temperaturama izvan referentnog temperaturnog područja, ali između — 10 °C i + 40 °C navedene su u tablici u nastavku:

                  Izmjereni tlak

                  Najveće dopuštene promjene

                  do 4 bara

                  0,1 % od 4 bara po Celzijevom stupnju

                  od 4 bara do 10 bara

                  0,05 % od 10 bara po Celzijevom stupnju

                  više od 10 bara

                  0,05 % od gornje granice ljestvice po Celzijevom stupnju

            2.3.   Histerezna pogreška

      Histerezna pogreška u tlakomjerima ne smije prijeći apsolutnu vrijednost najveće dopuštene pogreške pri bilo kojoj temperaturi unutar referentnog temperaturnog područja. Ta temperatura mora ostati nepromijenjena tijekom cijelog ispitivanja.
      Vrijednost izmjerena za rastući tlak pri ne smije biti veća od vrijednosti izmjerene za padajući tlak.
      2.4.   Vraćanje kazaljke instrumenta na unaprijed zadanu oznaku

      Pri atmosferskom tlaku kazaljka tlakomjera mora se u granicama najveće dopuštene pogreške zaustaviti nasuprot oznaci nula ili nasuprot unaprijed zadanoj oznaci koja se jasno razlikuje od podjeljaka ljestvice. Tlakomjer može imati zaustavnik ispod oznake nula ili ispod unaprijed zadane oznake na udaljenosti koja odgovara najmanje dvostrukoj vrijednosti najveće dopuštene pogreške.
      3.   Tehnički zahtjevi

      3.1.   Izrada

      Tlakomjeri moraju biti izdržljivi i pažljivo izrađeni kako bi se osiguralo očuvanje njihovih mjeriteljskih značajki.
      3.2.   Pokazni uređaj

      3.2.1.   Pokazni su uređaji gradirani u barima, a vrijednost podjeljaka ljestvice utvrđena je na 0,1 bara.
      3.2.2.   U mjernom području pokazni uređaj mora omogućiti izravno i točno očitavanje vrijednosti izmjerenog tlaka. U tu svrhu debljina dijela kazaljke koji pokriva oznake na ljestvici ne smije biti veća od debljine samih oznaka na ljestvici. Kazaljka mora moći pokrivati približno polovicu duljine najkraće oznake na ljestvici. Najveća udaljenost između kazaljke i ravnine oznaka na ljestvici ne smije biti veća od duljine podjeljka ljestvice i nikako ne smije prelaziti 2 mm ili 0,02 L + 1 mm u slučaju pokaznih uređaja s kružnim brojčanikom (pri čemu je L udaljenost od osi vrtnje kazaljke do njezina vrha).
      3.2.3.   Vrijednost podjeljaka ljestvice mora biti jednaka uzduž cijele ljestvice. Duljina podjeljaka ljestvice, koja ne smije biti manja od 1,25 mm, mora biti gotovo jednaka ili se može vrlo malo razlikovati. Promjena duljine podjeljaka ljestvice dopuštena je ako razlika između dviju uzastopnih duljina podjeljaka ljestvice ne prelazi 20 % najveće vrijednosti i ako razlika između najveće i najmanje duljine podjeljaka ljestvice ne prelazi 50 % najveće vrijednosti.
      Svaka se peta oznaka mora razlikovati od ostalih prema duljini; svaka peta ili deseta oznaka mora biti označena brojem. Debljina oznaka mora biti gotovo nepromijenjena i ne smije biti veća od jedne petine (1/5) duljine podjeljka ljestvice.
      4.   Natpisi i oznake

      4.1.   Natpisi

      4.1.1.   Obvezni natpisi

      Tlakomjeri moraju nositi sljedeće natpise:

                  (a)

                  na brojčaniku:

                              —

                              simbol za izmjerenu veličinu Pe,

                              —

                              simbol za mjernu jedinicu bar,

                              —

                              prema potrebi znak koji pokazuje radni položaj instrumenta;

                  (b)

                  na brojčaniku, pločici s podacima ili na samom instrumentu:

                              —

                              identifikacijske pojedinosti o proizvođaču,

                              —

                              identifikacijske pojedinosti o instrumentu,

                              —

                              oznaku EEZ tipnog odobrenja.

            Navedeni natpisi moraju biti izravno vidljivi, lako čitljivi i neizbrisivi u uobičajenim uvjetima uporabe i njima se ne smije ometati očitavanje instrumenta.
      4.1.2.   Neobvezni natpisi

      Tlakomjeri mogu nositi i dodatne natpise koje odobrava nadležno nacionalno tijelo pod uvjetom da se njima ne ometa očitavanje instrumenta.
      4.2.   Oznake za ovjeru i plombiranje

      Mora se predvidjeti odgovarajuće mjesto za pričvršćivanje oznaka EEZ prve ovjere.
      Mora se osigurati mogućnost plombiranja tlakomjera tako da se onemogući promjena značajki instrumenta.
      5.   EEZ tipno odobrenje

      EEZ tipno odobrenje tlakomjera mora se provesti u skladu s odredbama Direktive 71/361/EEZ.
      Prilikom podnošenja zahtjeva za tipno odobrenje moraju se dostaviti najmanje dva tlakomjera za ispitivanje. Ovisno o napretku ispitivanja, nadležno nacionalno tijelo može zatražiti i dodatne tlakomjere.
      5.1.   Ovjera usklađenosti s tehničkim i mjeriteljskim zahtjevima

      Tlakomjeri dostavljeni za EEZ tipno odobrenje podvrgavaju se ispitivanju kako bi se osigurala njihova usklađenost s tehničkim zahtjevima utvrđenima u odjeljcima 2., 3. i 4.
      Provjera obuhvaća sljedeća ispitivanja koja se provode pomoću referentnih tlakomjera čije pogreške ne smiju prijeći jednu četvrtinu (1/4) najvećih dopuštenih pogrešaka za tlakomjere koji se ispituju.
      5.1.1.   Utvrđivanje pogreške instrumenta

      Očitavanja tlakomjera provjeravaju se na najmanje pet točaka (uključujući točku u blizini gornje i donje granice mjernog područja) ravnomjerno raspodijeljenih na cijeloj ljestvici.
      5.1.2.   Utvrđivanje histerezne pogreške

      Ovo se ispitivanje provodi samo na instrumentima koji su u uobičajenoj uporabi namijenjeni za mjerenje padajućeg tlaka.
      Ispitivanje se sastoji od očitavanja tlakomjera na najmanje pet točaka (uključujući točku u blizini gornje i donje granice mjernog područja) ravnomjerno raspodijeljenih na cijeloj ljestvici pri rastućim i padajućim vrijednostima tlaka.
      U slučaju padajućih vrijednosti, očitavanje se mora provesti tek nakon što je tlakomjer 20 minuta bio pod tlakom koji je jednak gornjoj granici mjernog područja.
      5.1.3.   Ispitivanje stabilnosti svojstava tlakomjera

      Ispitivanja se sastoje od podvrgavanja tlakomjera:

                  (a)

                  tlaku koji je 25 % veći od gornje granice mjernog područja u trajanju od 15 minuta;

                  (b)

                  1 000 impulsa nastalih zbog promjene tlaka od 0 do 90-95 % gornje granice mjernog područja;

                  (c)

                  10 000 ciklusa tlaka koji se polako mijenja od približno 20 % do približno 75 % gornje granice mjernog područja učestalošću ne većom od 60 ciklusa u minuti;

                  (d)

                  temperaturi okoline od — 20 °C u trajanju od šest sati i temperaturi od + 50 °C u trajanju od šesti sati.

            Po završetku ispitivanja (a), (b) i (c) i nakon jednosatnog mirovanja tlakomjer mora udovoljiti zahtjevima utvrđenima u odjeljcima 2.1., 2.3. i 2.4.
      Po završetku temperaturnog ispitivanja iz točke (d) tlakomjer mora šest sati mirovati na temperaturi unutar referentnog temperaturnog područja. Nakon tog razdoblja tlakomjer mora udovoljiti zahtjevima utvrđenima u odjeljcima 2.1., 2.3. i 2.4.
      5.1.4.   Promjene zbog temperature

      Ispitivanje se sastoji od utvrđivanja promjene u očitavanju za određeni tlak pri temperaturama od — 10 °C i + 40 °C u usporedbi s očitavanjem u referentnom temperaturnom području.
      6.   EEZ prva ovjera

      EEZ prva ovjera tlakomjera provodi se u skladu s Direktivom 71/316/EEZ.
      6.1.   Provjera usklađenosti

      Provjera se sastoji od pregleda usklađenosti tlakomjera s odobrenim tipom.
      6.2.   Ispitivanja u vezi s ovjerom

      Ova se ispitivanja provode pomoću referentnih tlakomjera čije pogreške ne smiju prijeći jednu četvrtinu (1/4) najvećih dopuštenih pogrešaka za tlakomjere dostavljene za ovjeru.
      6.2.1.   Utvrđivanje pogrešaka

      Očitavanja tlakomjera provjeravaju se na najmanje tri točke koje su ravnomjerno raspodijeljene u cijelom mjernom području.
      6.2.2.   Utvrđivanje histerezne pogreške

      Histerezna se pogreška mora provjeravati samo u slučaju tlakomjera koji mogu mjeriti rastući i padajući tlak u skladu s odjeljkom 2.3.
      Relevantno se ispitivanje sastoji od očitavanja na najmanje tri točke na tlakomjeru koje su ravnomjerno raspodijeljene u cijelom mjernom području i za padajuće i rastuće vrijednosti tlaka. Ispitivanje se mora provesti u uobičajenim uvjetima uporabe.